
CULTUL ORTODOX 
SPAȚIUL PREZENȚEI ȘI LUCRĂRII DUHULUI SFÂNT 


1. Cultul divin - cartea de identitate a Bisericii 


Sfântul Luca ne relatează în capitolul 2 al cărții Faptele Apostolilor 
că în ziua Cincizecimii, când Apostolii erau adunaţi în foişorul cel de sus, 
deodată s-a făcut un vuiet ca de suflare de vânt şi a umplut casa unde se aflau 
ei. Atunci s-au arătat împărțite limbi ca de foc şi au şezut pe fiecare dintre ei. 
Şi s-au umplut toți de Duhul Sfânt şi au început să vorbească în alte limbi, 
precum le dădea lor Duhul a grăi. Atunci Apostolii întăriţi fiind prin lucrarea 
Duhului Sfânt au început să propovăduiască mulțimilor. Cei ce au ascultat 
cuvântul au fost mişcaţi la inimă şi la îndemnul Apostolilor s-au botezat, iar 
numărul celor ce s-au botezat era ca la trei mii. Această zi este considerată 
ziua de naştere a Bisericii”. Sfântul Luca adaugă zicând că cei ce s-au botezat 
stăruiau în învățătura Apostolilor şi în împărtăşire, în frângerea pâinii şi în 
rugăciuni (Fap 2,42). 

Cele consemnate în Faptele Apostolilor opun în evidență câteva 
adevăruri fundamentale pentru tema de față. În primul rând, Biserica ne apare 
ca locul prezenţei Duhului Sfânt. Aceasta face ca ea, Biserica, să fie stâlp şi 
temelie a adevărului (1 Tim 3,15). Prin Duhul Sfânt Hristos continuă să fie 
cu noi, cu fiecare generație în parte, până la sfârşitul veacurilor?. Când Hristos 
spune că va fi prezent acolo unde vor fi adunaţi doi sau trei în numele Lui, 
trebuie să înțelegem că locul adunării în numele Lui nu poate fi oricare, ci 
doar acela pe care El l-a dobândit cu un preţ foarte scump, cu Însuşi Sângele 
Său (Fap 20,28), iar acest loc este Biserica. Prezenţa Duhului Sfânt în 


'EVDOKIMOV PAUL, Ortodoxia, trad. de Dr. Irineu loan Popa, Arhiereu vicar, 
Bucureşti 199%, p. 139. 

? SACHS R. JOHN, S. J., Holy Spirit in Christian worship, în The New Dictionary 
of Sacramental Worship, editat de Peter E. FINK, S. J., The Liturgical Press, Collegeville, 
Minnesota 1990, p. 538. 

Biserică face ca Biserica să fie locul în care împărăția lui Dumnezeu se 
extinde până la noi şi ne cuprinde, ni se interiorizează şi ne face părtaşi ai ei. 
Astfel, în spațiul bisericesc, prin lucrarea Duhului Sfânt, cel trecător, supus 
morții, gustă deja din cele netrecătoare şi pregustând trăieşte în veşnicie. De 
aceea pentru creştinul trăitor în duhul Evangheliei Mântuitorului Hristos 
moartea este doar o trecere, o mutare la plinătatea de viață trăită în prezența 
lui Dumnezeu şi a sfinților Săi. 


În al doilea rând, când se afirmă că cei ce alcătuiau prima comunitate 
creştină petreceau în frângerea pâinii şi rugăciuni, trebuie să înțelegem că 
Biserica intră în istorie ca instituție rugătoare, având în centru Sfânta 
Euharistie. Biserica dintru început nu a avut şi nu are misiunea de a rezolva 
problemele sociale, dovadă că chiar între sclavi şi stăpâni adesea erau şi 
creştini, ci ea prin rugăciune, prin cultut ei redimensionează relaţiile dintre 
oameni, pe de o parte, şi dintre oameni şi Dumnezeu, pe de altă parte. Aceas- 
tă petrecere în rugăciune şi în frângerea pâinii a constituit sâmburele primar 
din care apoi s-a dezvoltat întregul cult divin. Pe de altă parte, cultul divin a 
fost modul-propriu de manifestare a Bisericii chiar din ziua intrării ei în 
istorie, ceea ce înseamnă că identitatea Bisericii stă în cultul divin, în modul 
de a se ruga şi de a lăuda pe Dumnezeu. Atâta vreme cât Biserica rămâne 
instituție rugătoare, care petrece în frângerea pâinii Şi în rugăciuni, ea îşi 
păstrează adevărata identitate. Când săvârşirea Sfintei Euharistii şi a celorlalte 
slujbe sfinte trec într-un plan secundar ea îşi pierde identitatea, transfor- 
mându-se mai mult sau mai puţin într-o asociaţie religioasă. 


În al treilea rând, acelaşi text din Faptele Apostolilor (2,4) ne spune 
că aceiaşi creştini ai primei comunități sfăruiau în învățătura apostolilor. 
Această precizare este esențială pentru faptul că evidenţiază relaţia foarte 
strânsă şi indisolubilă între învățătura de credinţă şi cultul divin. Învățătura de 
-credință dă profunzime şi consistență cultului divin, iar cultul divin este ex- 
presia liturgică a învățăturii de credință, sau altfel spus, cultul este învățătura 
de credință exprimată în spațiul liturgic sub chipul rugăciunii în formele ei 
variate. Dată fiind relaţia dintre învățătura de credință şi cultul divin, fiecare 

confesiune are formele ei culturale caracteristice, un modus orandi, adecvat 
dogmei şi spiritului respectiv, care îl inspiră”. 

In cadrul cultului divin, învățătura de credință este făcută accesibilă 
fiecăruia şi tălmăcită pe înțelesul tuturor prin lucrarea şi înrâurirea Duhului 
Sfânt care călăuzeşte la tot adevărul. 


2. Adorarea Duhului Sfânt în cultul divin ortodox 


În cadrul cultului divin ortodox Persoanele Sfintei Treimi sunt adorate 
când fiecare în parte, când toate deodată, însă adresându-ne uneia dintre 
Persoane nu sunt excluse celelalte sau preamărind Sfânta Treime, nici una 
dintre Persoane nu-şi pierde identitatea. Acest echilibru este scos în evidență 
în majoritatea rugăciunilor care, deşi uneori se adresează Tatălui sau Fiului 
sau Sfântului Duh, ele se încheie cu o formulă doxologică adresată Sfintei 
Treimi‘. 

Cărțile de slujbă ortodoxe prevăd o serie de rugăciuni şi de formule 
liturgice adresate Duhului Sfânt, rugăciunii şi formule folosite mai cu seamă 
în cadrul slujbelor sfinte dar şi în pietatea particulară. Aproape toate serviciile 
divine, ca şi rugăciunea particulară, debutează cu nu grup de rugăciuni numite 
rugăciuni începătoare. Prima dintre acestea este adresată Duhului Sfânts. 

În toate aceste rugăciuni Duhul Sfânt este numit vistierul bunătăţilor, 
dătătorul de viaţă, izvorul sfințirii, vistierul harului, Duhul Adevărului“ etc, 


*BRANIŞTE ENE, Liturgica generală, Bucureşti 1985, p. 56-57; Idem, Liturgica 
specială, Bucureşti 1980, p. 197. 

* Spre exenggu, în partea finală a Sfintei Liturghii rugăciunea Tatăl nostru cântată 
sau rostită de credincioşi este urmată de o formulă doxologică rostită de preotul slujitor, 
formulă adresată Sfintei Treimi: "Că a Ta este împărăția şi puterea şi slava, a Tatălui şi a 
Fiului şi a Sfântului Duh, acum şi pururea şi în vecii vecilor. Amin". - Vezi: Liturghier, 
Bucureşti 1980, p. 146. 

5 Această rugăciune are următorul conținut: “Împărate ceresc, Mângâietorule, Duhul 
adevărului, Care pretutindeni eşti şi pe toate le împlineşti; Vistierul bunătăţilor şi Dătătorule 
de viață, vino şi Te sălăşluieşte întru noi şi ne curățeşte pe noi de toată întinăciunea şi 
mântuieşte, Bunule, sufletele noastre”. Vezi: Ceaslov, ediţia a II-a, Bucureşti 1990, p. 7-8. 

* Spre exemplificare dăm aici două din stihirile Laudelor din cadrul Utreniei din 
Duminica Cincizecimii: “Duhul Sfânt era din veac şi este şi va fi, nici început având şi nici 

arătând prin aceste numin bogăţia darurilor revărsate de Dumnezeu în 
Biserica Sa, prin prezenţa şi lucrarea Duhului Sfânt, peste cei de cred. Pre- 
zenţa atât de pronunțată şi lucrările atât de variate ale Duhului Sfânt în spaţiul 
liturgic a determinat pe teologi să afirme că: Ortodox este însuşi Sfântul Duh, 
care viază în Biserică”. 


Pe lângă rugăciunile pe care Biserica le adresează Sfântului Duh şi 
care se constituie în părți componente ale serviciilor divine. Ortodoxia adoră 
persoana Sfântului Duh şi în cadrul sărbătorilor instituite în acest sens. Astfel 
una dintre duminicile de pese an este numită Duminica Cincizecimii sau a 
Pogorânii Duhului Sfânt, numită în popor şi Duminica Mare, dată fiind impor- 
tanța ei în spiritualitatea ortodoxă. De asemeni mai este numită şi Duminica 
Rusaliilor. 


Duminica Pogorârii Duhului Sfânt este sărbătorită la zece zile după 
Înălţarea Domnului la cer şi la cincizeci de zile după Înviere. Ca şi Sfintele 
Paşti sărbătoare Pogorârii Duhului Sfânt a fost prăznuită încă din vremea 
Sfinților Apostoli. Este menţionată de timpuriu în documente, în scrierile 
Sfinților Părinţi şi scriitori bisericeşti. Până la sfârşitul secolului IV Cincize- 
cimea era o dublă sărbătoare: a Înălţării şi a Pogorârii Sfântului Duh. De la 
începutul secolului al V - lea cele două sărbători s-au separat?. 


În pre-ziua Rusaliilor în vechime avea loc botezul catecumenilor. 


sfârşit; ci pururea cu Tatăl şi cu Fiul este unit şi împreună socotit. Viaţă şi de viață făcător; 
Lumină şi de lumină dătător; Binele însuşi şi izvor de bunătate; prin care Tatăl se cunoaşte 
şi Fiul se preaslăveşte, şi de toți se ştie: o putere, o unire şi o închinare a Sfintei Treimi". 
Sau: "Duhul Sfânt este Lumină şi Viaţă şi Izvor viu, înțeles cu mintea. Duhul Înţelepciunii, 
Duhul Înţelegerii, bun, drept, înţelegător, stăpânitor, curățitor de păcate; Dumnezeu şi 
îndumnezeitor, foc din foc purcezător; grăitor, lucrător, împărțitor de daruri...” - 
Penticostar, ed. a VI-a, Bucureşti 1973, pp. 353-354. 

1 BULGAKOV SERGHEI, Cerul pe pământ, trad. de St. DOBRA, în rev. Raze de 
lumină, Bucureşti, an. V, nr. 1, pp. 45-46, la Pr. Prof. Dr. ENE BRANIȘTE, Liturgica 
generală, p. 63. 

BRANIȘTE ENE, o. c., pp. 223-224; Richard N. Frogomeni, The Faster Season, 
în The New..., p. 378. 

Ziua Pogorâni Duhului Sfânt este æ de negrăită bucurie duhovnicească, 
din care motiv prin rânduielile canonice sunt oprite actele penitențiale”, iar în 
vechime erau oprite jocurile la circuri şi spectacolele păgâne de teatru. Ca ex- 
presie a bucunei este şi împodobirea caselor şi a stâlpilor porților cu flori şi ramuri 
de nuc şi de tei. Tot în aceeaşi zi sunt aduse la Biserică ramuri de tei care se 
binecuvântează în timpul Vecerniei săvârşită imediat după Sfânta Liturghie prin 
rugăciunile citite acum, numite rugăciunile plăcerii genunchilor!*, apoi se împart 
credincioşilor. Ele simbolizează limbile de foc ce s-au coborât peste Sfinții Apos- 
toli şi care acum se revarsă peste întreaga făptură. 

Sărbătoarea Cincizecimii de prelungeşte şi a doua zi, luni, când sina- 
xarul precizează că se prăznuieşte. Însuşi Preasfântul de viață Făcătorul şi 
întru tot puternicul Duh, Unul din Treime, Dumnezeu Cel de o cinstire, de 
o fiinţă şi de o slavă cu Tatăl şi cu Fiul’. Această prăznuire are la bază o 
veche tradiție răsăriteană potrivit căreia a doua zi după sărbătorile mari sunt 
prăznuite persoanele care au avut un rol deosebit în cadrul sărbătorii din ziua 
precedentă Aşa se întâmplă spre exemplu pe şapte ianuarie când Biserica Or- 
todoxă sărbătoreşte pe Sfântul loan Botezătorul, care a jucat un rol important 
în evenimentul sărbătorit în ziua de şase ianuarie, anume Botezul Domnului, 
sau pe trei februarie când sărbătorim pe Dreptul Simeon şi Proorociță Ana, 
personaje importante în cadrul sărbătorii din ziua precedentă, anume Întâm- 
pinarea Domnului etc. 


În sâmbăta precedentă Duminicii Rusaliilor în Biserica Ortodoxă se 
face pomenirea celor adormiţi pentru ca şi ei să se bucure şi să se împărtă- 
şească de darurile Duhului Sfânt. Astfel Cincizecimea nu este doar prelungită 
ci ŞI anticipată. 


°? Canonul 20 al Sinodului I ecumenic de la Niceea (anul 325), spune: “Deoarece 
sunt unii care îngenunchează duminica şi în zilele Cincizecimii, pentru ca toate să se 
păzească în acelaşi fel în fiecare eparhie, sfântului Sinod i-sa părut că rugăciunile să fie 
aduse lui Dumnezeu, stând ei în picioare”. Vezi: Arhidiacon Prof. Dr. I. N. FLOCA, 
Canoanele Bisericii Ortodoxe, Bucureşti 1991, p. 61. 

19 Penticostar, pp. 357-365. 

1 Ibidem, p. 373. 

Pe lângă rugăciunile adresate şi sărbătorile instituite spre slăvirea 
Sfântului Duh, în Ortodoxie întâlnim şi reprezentări iconografice ale Duhului 
Sfânt redate în chip simbolic sub forma limbilor ca de foc ce stau peste Sfinţii 
Apostoli, ca un râu de foc ce curge, sau ca un porumbel. 


3. Cultul orotodox - o Cincizecime perpetuă 


Cincizecimea este împlinirea Paştelui”. În centrul întregi vieți 
liturgice ortodoxe stă sărbătoarea Învierii Mântuitorului Hristos. Permanent 
plecăm de la Înviere şi ne întoarcem spre Înviere. Pe măsură ce ne îndepărtăm 
de sărbătoarea Paştelui pe care tocmai am sărbătorit-o începem deja să ne 
apropiem de aceeaşi sărbătoare a Sfintelor Paşti. Este o rostogolire perma- 
nentă a timpului liturgic, o curgere a lui de la un Paşti la altul, de la Învierea 
care a trecut la Învierea care se apropie şi totodată o rostogolire a veacului 
acestuia, dominat în cadrul cultului divin de Înviere, către Învierea cea de 
obşte şi către veşnicie. 

Mişcarea liturgică de la o Înviere spre cealaltă şi a tuturor spre Învie- 
rea de obşte este accentuată şi îmbogăţită mereu în cadrul comemorării şi 
actualizării săptămânale a evenimentului Învierii Mântuitorului. Săptămânal 
Biserica revine la aceeaşi experiență unică - Învierea Domnului”. 


Însă mişcarea întregului ciclu liturgic de la un Paşti spre celălalt trece 
totdeauna prin Cincizecime care s-a petrecut tocmai în acest interval dintre 
un Paşti şi celălalt. Pogorârea Duhului Sfânt a avut loc în zi de Duminică, în 
ziua Domnului, când cei botezați în numele lui Hristos comemorează şi 
experimentează duhovniceşte Învierea lui Hristos. De aceea fiecare Duminică 
de peste an înmănunchează cele două evenimente de importanță funda- 
mentală din istoria mântuirii şi a Bisericii. Fiecare duminică este o extindere 


'2 SCHEMEMANN ALEXANDER, Liturgy and Life: christian development 
through liturgical experience, New York 1983, p. 77. Vezi şi: Idem, Sfințirea timpului, trad. 
comentariu şi note de Pr. Asist. Dr. Viorel Sava, în Analele ştiinţifice ale Universităţii Al. I. 
Cuza - Teologie, II (1995-1996), pp. 45-46. 

5 Idibem, p. 76. 

peste an a celor două evenimente care s-au petrecut la interval de cincizeci de 
zile unul de celălalt - Învierea şi Pogorârea Duhului Sfânt. 


Atât Învierea cât şi Cincizecimea sunt comemorate şi actualizate în 
cadrul serviciilor divine duminicale. În cadrul slujbei de dimineață se cântă 
imne pe care le întâlnim în slujba din noaptea Sfintei Învieri, iar la Sfânta 
Liturghie, înainte de sfințirea darurilor de pâine şi vin preotul liturghisitor 
roagă pe Dumnezeu să trimită pe Duhul Sfânt pe care L-a trimis Apostolilor 
în ziua Cincizecimii: Doamne, Cel ce ai trimis pe Preasfântul Tău Duh, în 
ceasul al treilea, Apostolilor Tăi, pe Acela, Bunule, nu-L lua de la noi, ci 
ni-L înnoieşte nouă, celor ce ne rugăm Ție'*. Invocarea Duhului Sfânt apare 
şi în alte locuri din Sfânta Liturghie’. 


Aceste rugăciuni îşi află răspunsul şi se împlinesc în momentul central 
al Sfintei Liturghii (epicleza) când Sfântul Duh preface darurile de pâine şi vin 
în Trupul şi Sângele Mântuitorului Hristos'5. În acest moment este reactua- 
lizată Cincizecimea. Astfel în Biserica Ortodoxă fiecare Duminică este ziua 
Învierii şi fiecare Euharistie este o Cincizecime". În felul acesta în spaţiul 
liturgic în cadrul cultului divin, creştinul ortodox experimentează o perma- 
nentă stare de Înviere şi o permanentă Cincizecime. 


1 Liturghier, p. 139. 

'5După ce preotul aşează pe Sfânta Masă darurile de pâine şi vin rosteşte rugăciunea 
numită “a punerii înainte”: “Doamne, Dumnezeule, Atoştiutorule, Cel ce eşti singur Sfânt, 
Care primeşti jertfă de laudă de la cei ce Te cheamă pe Tine cu toată inima, primeşte şi 
rugăciunea noastră a păcătoşilor şi o du la Sfântul Tău jertfelnic; fă-ne vrednici a-Ți aduce 
Tie daruri şi jertfe duhovniceşti, pentru păcatele noastre şi pentru cele din neştiinţă ale 
poporului. şi ne învredniceşte să aflăm har înaintea Ta, ca să fie bineprimită jertfa noastră 
şi să se sălăşluiască Duhul cel bunal harului Tău peste noi, peste aceste Daruri puse înainte 
şi peste tot poporul Tău”. Ibidem, p. 132. 

16 Ibidem, p. 140. 

17? SCHEMEMANN ALEXANDER, For the life of the World, St. Vladimir's 
Seminary Press, New York 1988, p. 55. 

4. Duhul Sfânt - Sfintitorul persoanei umane şi 

a făpturii înconjurătoare 

Întreaga osteneală duhovnicească a fiecărui credincios este orientată 
spre dobândirea de la Dumnezeu a harului sfințitor. El credinciosul devine un 
potir larg în care Dumnezeu, prin Duhul Sfânt, revarsă harul Său. Prin 
lucrarea Duhului Sfânt omul credincios devine făptură nouă înnoită după 
chipul Ziditorului. Prin Duhul Sfânt este înnoită persoana umană împreună 
cu făptura în mijlocul căreia îşi pregăteşte mântuirea: Prin Duhul Sfânt toată 
făptura se înnoieşte iarăşi alergând la cei dintâi'*. Toată făptura pentru că 
şi ea suspină şi aşteaptă izbăvirea (Rom 8,22). Persoana umană împreună cu 
întreaga făptură este orientată spre învierea cea din urmă când totul va fi un 
cer nou şi un pământ nou (2 Pt 3,13), o făptură a lui Dumnezeu transfigurată. 
Această înnoire începe de pe acum, se înfăptuieşte în Biserică în cadrul 
cultului divin prin prezenţa şi lucrarea Duhului Sfânt Care sfințește şi 
înnoieşte. 


Prezenţa Duhului Sfânt în creaţie este activă, plină de iubire şi dătă- 
toare de viață. La crearea lumii Duhul lui Dumnezeu se purta pe deasupra 
apelor (Fac1,2). Purtarea arată pe Duhul în acţiune, lucrând, aducând la 
viață şi dăruind viață. Cuvântul se purta se interpretează prin: încălzea şi 
dădea viață apelor după chipul găinii care cloceşte şi dă putere de viață 
ouălor. Acesta este înţelesul pe care îl au cuvintele: Duhul se purta, adică 
pregătea apele pentru naşterea vieții. La botezul Mântuitorului Hristos se 
petrece un fapt important pentru viața noastră trăită în perspectiva mântuirii. 
Duhul lui Dumnezeu în chip de porumbel a venit peste Hristos nu într-un 
moment oarecare ci atunci când El se afla în apele Iordanului. Duhul Sfânt 
care de la început se purta deasupra apelor se poartă, începând cu ziua bote- 
zului Domnului, iarăşi pe deasupra apelor. El vine şi se sălăşluieşte din nou 


13 Octoih Mare, ediţia a Il-a, Bucureşti 1901, p. 15. 

19 SFÂNTUL VASILE CEL MARE, Omilia II. Despre “Pământul era nevăzut şi 
netocmit”, trad. de Pr. D. Fecioru, în Părinţi şi Scriitori Bisericeşti, vol. 17, Bucureşti 1986, 
p. 92. 

întru ale sale şi din nou dă viaţă şi sfințește. Acest eveniment anticipează 
Cincizecimea, ziua când zorii cerului nou şi pământului nou încep să se arate 
în Biserică. 

O dată cu întruparea Mântuitorului Hristos, cu venirea Duhului Sfânt 
peste Hristos şi peste apele Iordanului şi cu venirea Aceluiaşi Duh peste 
Biserică în ziua Cincizecimii, omul nu mai este un însingurat, un străin pri- 
beag prin această lume, ci unul chemat să se petreacă în prezența Duhului lui 
Dumnezeu, iar pământul pe care-l calcă nu mai este pământul de altădată 
supus blestemului, ci locul sălăşluirii Duhului Sfânt, peste care El, Duhul, se 
revarsă neîncetat ca ploaia pe lână. Astfel făptura este din nou locul în care 
Dumnezeu îşi poartă paşii în răcoarea serii”. 


Sfințirea omului şi făpturii înconjurătoare se realizează în Biserica 
Ortodoxă prin Sfintele Taine şi ierurgii. Prin ele lucrarea sfințitoare a Bisericii 
se concretizează şi se manifestă în toată plinătatea ei. Tainele şi ierurgiile re- 
crează pe om şi firea înconjurătoare. Tocmai pentru aceasta există Biserica, 
esenţa ei fiind aceea de a manifesta şi a împlini mântuirea mereu şi pretu- 
tindeni, da are-crea în Hristos şi Duhul Sfânt - omul, recreind în Hristos şi 
în Duhul - lumea care îi este încredințată”. 


Dacă Sfintele Taine vizează numai sfințirea persoanei umane, ie- 
rurgiile sunt săvârşite atât pentru binecuvântarea omului cât şi a lumii 


% În rugăciunea de sfințire a apei din ziua de 6 ianuarie se spune: “... Astăzi ne-a sosit 
nouă tuturor vreme de praznic şi ceata sfinţilor se adună şi îngerii împreună cu oamenii 
prăznuiesc. Astăzi darul Sfântului Duh în chip de porumbel peste ape a coborât. Astăzi, 
Soarele cel neapus a răsărit şi lumea cu lumina Domnului se luminează... Astăzi apele 
Iordanului se prefac în vindecări, cu venirea Domnului. Astăzi toată făptura se adapă cu 
curgeri tainice... Astăzi, raiul s-a deschis oamenilor şi Soarele dreptăţii luminează nouă. 
Astăzi, apa cea amară, care era în vremea lui Moise, se preface în dulceaţă poporului cu 
venirea Domnului. Astăzi, ne-am izbăvit de plânsul cel vechi şi ca un Israel nou ne-am 
mântuit... Astăzi, înşelăciunea se surpă şi cale de mântuire ne lucrează nouă venirea 
Stăpânului... Astăzi, împărăţia cerurilor am dobândit, iar împărăţia Domnului nu are 
sfârşit. Astăzi, pământul şi marea şi-au împărțit bucuria lumii, şi lumea s-a umplut de 
veselie...”. Vezi: Mieniul de ianuarie, ediţia a V-a, Bucureşti 1975, p. 134. 

21 SCHEMEMANN ALEXANDER, Din apă şi Duh, trad. de Pr. Prof. Ion Buga, 
Editura Symbol, Bucureşti 1992, p. 41. 

înconjurătoare. Acest lucru se realizează prin multitudinea de rânduieli de 
rugăciune cuprinse în Molitfelnic?. 

În urma căderii, pământul a rodit spini şi pălămidă, ca reacție la 
atitudinea lipsită de ascultare a omului față de Dumnezeu. Ierurgiile dau un 
nou sens roadelor creaţiei transformându-le în jertfă plăcută, oferită ca răs- 
puns la iubirea lui Dumnezeu şi spre care Dumnezeu caută. Ca răspuns la 
aceeaşi iubire făptura aduce nu numai jertfă lui Dumnezeu ci şi laudă pe 
Dumnezeu. Este un dialog ce se poartă între Dumnezeu şi om, prin inter- 
mediul creației, şi un dialog purtat între Dumnezeu şi creaţie prin intermediul 
Bisericii: De Tine se cutremură toate puterile îngereşti. Pe Tine Te laudă 
soarele. Pe Tine Te slăveşte luna. Ție se pleacă stelele. Pe Tine Te ascultă 
lumina. Da Tine se îngrozesc adâncurile. Ție slujesc izvoarele... Toată 
făptura Te laudă pe Tine...” 


Între actul creaţiei şi re-crearea lumii, înțelegând prin aceasta sfințirea 
omului şi a întregii creații cu ajutorul Tainelor şi ierurgiilor prin lucrarea Du- 
hului Sfânt în Biserică, există o strânsă legătură. Atunci a privit Dumnezeu 
toate câte făcuse şi erau foarte bune (Fac1,3 1). Acum cele care se sfințesc 
sunt din nou bune. 


În acest sens Sfântul Pavel spune: orice făptură a lui Dumnezeu este 
bună şi nimic nu este de lepădat, dacă se ia cu mulțumire, căci se sfințește 
prin cuvântul lui Dumnezeu şi prin rugăciune (1 Tim 4,4-5). Acesta este de 
altfel temeiul fundamental pe care Biserica Ortodoxă a alcătuit mulțime de 
rugăciuni, cuvântul lui Dumnezeu, prin care omul şi firea înconjurătoare 
redobândesc starea de foarte bune. 

Însă lucrarea Duhului Sfânt în Biserică apare cel mai clar în chipurile 
sfinţilor. Sărbătorile închinate sfinţilor reprezintă spaţiul în care Hristos, prin 
sfinți, se întipăreşte în viaţa noastră. Sfinții sunt tot atâtea chipuri ale lui 
Dumnezeu în om, ajunse la semănarea cu Tatăl. Dacă Sfânta Scriptură, în 
general, şi Evangheliile, în special, descriu pe Dumnezeu în relaţia Lui cu 


22 Cartea de cult care cuprinde ritualul Sfintelor Taine şi ierurgii. 
3 Molitfelnic, ediţia a III-a, Bucureşti, 1976, p. 29. 

omul, viaţa sfinţilor este o prezentare, o descriere a relației omului cu Dumne- 
zeu. Scriptura este întruparea lui Dumnezeu în cuvinte, iar sfântul este 
întruparea cuvântului sfânt în umanitate. Cuvântul lui Dumnezeu este însuşi 
Hristos, spune Sfântul Evanghelist Ioan (1,1). De aceea, sfântul, ca rod al 
Evangheliei, ca întrupare a Scripturii în umanitate este un mod al prezenței 
lui Hristos prin Duhul Sfânt între noi oamenii şi îndeosebi în Biserică. 
Sfințenia nu este o aventură spirituală individuală, ci o inspiraţie a Duhului 
Sfânt, este chemarea lui Hristos şi răspunsul pe care îl dă credinciosul 
acestei chemări la mântuire, printr-o trăire smerită a conținutului Evan- 
gheliei?*. Că sfinții sunt roadele Duhului Sfânt în Biserică, sau altfel spus, sunt 
roadele Cincizecimii, o dovedeşte faptul că în Ortodoxie prima duminică după 
Cincizecime este închinată pomenirii tuturor sfinților ştuți şi neştiuți pe care 
cărțile de cult nu i-a mai cuprins şi pe care istoria nu i-a mai consemnat, dare 
care au intrat şi se păstrează în memoria veşniciei. A doua duminică după 
Cincizecime Biserica Ortodoxă Română pomeneşte pe toți sfinții români, 
rodiri ale Duhului Sfânt pe pământ românesc, zi de prăznuire ce se constituie 
şi într-o laudă adusă lui Dumnezeu Celui ce a sălăşluit în sânurile lui Avram 
înaintaşi de-ai noştri iubitori de viață sfântă. 

În concluzie putem spune că Duhul Sfânt este o prezenţă reală, con- 
unuă şi activă în cadrul cultului divin ortodox. Prezenţa lui face din Biserică 
hotarul unde începe împărăția lui Dumnezeu şi unde cei ce intră devin părtaşii 
acestei împărății. Această părtăşie este stare de sfinţenie dobândită prin lucra- 
rea Duhului Sfânt şi prin osteneli duhovniceşti în Biserică. 


pr. Viorel SAVA 


 BUZESCU NICOLAE C., Sfințenia ilustrată prin sfinţi în imnologia Mineilor, 
în Ortodoxia, XXXII (1980), nr. 1. p. 92. Vea şi Pr. Asist. dr. VIOREL SAVA, Căci nu sunt 

Summary 


The goal of my study is to show how The Holy Spirit is present and works in the 
Ortodox worship. The Ortodox spirituality is liturgical.Through its workship the 
Chruch sanctifies the uman person and the whole creation. The Ortodox Church 
workship The Person of God HolySpirit is the day of Pentecost but as long as we ask 
for and receive Holy Spirit every time when we celebrate Holy Eucharist The Church 
through its workship is a perpetual Pentecost. 

Having the presence of The Holy Spirit in our life and in the Church life the whole 
creation is once again the place where God is walking in the cool of the day. 


